Na podlagi 29. člena Zakon o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1, 30/18) ter 6. in 16. člena Statuta Občine Sveta Trojica v Slovenskih goricah (Medobčinski uradni vestnik, št. 22/10 in 12/14 in Uradno glasilo slovenskih občin, št. 57/17 in 3/29), je Občinski svet Občine Sveta Trojica v Slovenskih goricah na \_\_\_\_\_\_\_\_\_\_\_\_ redni seji, dne \_\_\_\_\_\_\_\_\_\_\_\_, sprejel

**Odlok o spremembah in dopolnitvah Odloka**

**o priznanjih in nagradah  Občine Sveta Trojica v Slov. goricah**

|  |
| --- |
|  |
|  |
|  |
| **1.člen** |
| V 5. členu iz I poglavja Skupne določbe Odlokao priznanjih in nagradah  Občine Sveta Trojica v Slovenskih goricah (MUV, št.11/2010- UPB) se člen spremeni, tako, da se stavek spremeni in zapiše v dveh stavkih, tako da se nova vsebina člena glasi:  Nagrade Občine Sveta Trojica v Slovenskih goricah se podeljujejo osnovnošolcem, dijakom in rednim ter nezaposlenim izrednim študentom na vseh stopnjah bolonjskega študija.  Vsi nagrajenci morajo biti državljani Republike Slovenije in imeti stalno prebivališče v Občini Sveta Trojica v Slovenskih goricah.  **2.člen**  V I poglavju Splošne določbe se v 4. odstavku 6. člena odloka spremeni tekst in se pravilno glasi:  Priznanja in nagrade se načeloma podeljujejo na osrednji proslavi ob občinskem prazniku Občine Sveta Trojica v Slovenskih goricah ali ob drugih posebnih slavnostih, praznikih, svečanem sprejemu in ob dogodkih pomembnih za prejemnika priznanja.  V 6. členu odloka se doda 5. odstavek, ki glasi:  Če se podelitev priznanja ali nagrade predlaga za izkazano izredno požrtvovalnost, hrabrost ali človekoljubnost, se priznanje podeli brez razpisa takoj, ko je to mogoče.  **3.člen**  V II poglavju Določbe o posameznih priznanjih se v točki 9. Nagrada diplomantom v 19.členu odloka vsebina spremeni tako, da se za besedo »diploma« izbriše tekst »na višješolskem, visokošolskem programu ali univerzitetnem programu« in se nadomesti s tekstom »na prvi bolonjski stopnji«, tako da besedilo člena pravilno glasi:  Nagrada diplomantom se podeljuje tistim diplomantom, ki so opravili diplomo na prvi bolonjski stopnji in so zaključili šolanje s povprečno oceno izpitov najmanj 9,0 zaokroženo na dve decimalki ter tistim, ki so opravili magisterij ali doktorat.  **4.člen**  V II poglavju Določbe o posameznih priznanjih se v točki 10. Višine nagrad v 20. členu pri tretji alineji »nagrada diplomantom« v celoti črta vseh sedem podalinej in se vsebina pravilno glasi:   * nagrada diplomantom: * 1. bolonjska stopnja 250,00€ * 2. bolonjska stopnja 300,00€ * 3. bolonjska stopnja 500,00€   Prav tako se v drugem odstavku tega člena za besedo »leto« briše besedna zveza »z rastjo cen«. Stavek se spremeni tako, da pravilno glasi:  Višina nagrad se lahko usklajuje vsako leto in jo s sklepom določi župan.  **5.člen**  V IV poglavju Javni poziv v 23. členu se v drugem odstavku za vejico in za besedo praviloma izbriše besedna zveza »v prvem mesecu« in se nadomesti z besedno zvezo »v prvi polovici«, tako da stavek pravilno glasi:  Javni poziv za oddajo vlog za dodelitev nagrad Občine Sveta Trojica v Slovenskih goricah objavi občinska uprava enkrat letno, praviloma v prvi polovici koledarskega leta.  **6.člen**  V 28. členu V. poglavja Prehodne in končne določbe se briše besedna zveza »se začnejo izplačevati v letu 2008« in se nadomesti z besedno zvezo »se izplačujejo v tekočem letu«, tako da stavek pravilno glasi:  Nagrade po tem pravilniku se izplačujejo v tekočem letu za dosežke v preteklem šolskem oziroma študijskem letu.  **7.člen**  V Odlokuo priznanjih in nagradah  Občine Sveta Trojica v Slovenskih goricah (MUV, št. 11/2010- UPB) vsi ostali členi ostanejo nespremenjeni.  **8.člen**  Te spremembe in dopolnitve odloka začnejo veljati naslednji dan po objavi v Uradnem glasilu slovenskih občin (UGSO). |
| Številka: 094-3/2007  Datum: \_\_\_\_\_\_\_\_\_\_\_\_ |
| David KLOBASA  ŽUPAN |
|  |
|  |
|  |
|  |
|  |
| **OBRAZLOŽITEV:** |
| S spremembami in dopolnitvami Odloka o priznanjih in nagradah Občine sveta Trojica v Slovenskih goricah, ki je bil nazadnje spreminjan v letu 2010, smo predvsem posodobili vsebine študijskih programov, ki so v odloku navedeni za določanje nagrad študentom.  V študijskem letu 2009/10 so vse fakultete začele izvajati nov program. Oblikovale so se enotne strukture visokega šolstva kot veljajo v Evropi. Novela Zakona o visokem šolstvu (Zvis-D) je določila, da so študijski programi prve stopnje (1. bolonjska stopnja) dodiplomski, študijski programi druge in tretje stopnje ( 2. in 3. bolonjska stopnja) pa podiplomski študijski programi. Ta zakonska določila smo vključili v predlagane spremembe in dopolnitve omenjenega odloka.  Poleg tega smo v 20. členu odloka tudi korigirali višine nagrad diplomantom tako, da smo jih uskladili z zneski iz sklepov župana iz uveljavljene prakse preteklih let.  Določila Odloka smo dopolnili z opredelitvijo možnosti, da se priznanja in nagrade lahko podeljujejo tudi ob drugih slavnostih, svečanih sprejemih ali praznikih in ne samo na svečani seji ob občinskem prazniku. Prav tako smo dodali še določilo, da se lahko brez razpisa takoj, ko je to mogoče, podeli priznanja ali nagrade, če so predlagane za izkazano hrabrost, izredno požrtvovalnost ali človekoljubnost.  Ostala določila odloka, kot določbe o posameznih priznanjih in javnem razpisu nismo spreminjali.  **Ocena finančnih in drugih posledic:**  Spremembe in dopolnitve odloka nimajo finančnih posledic za proračun občine.  Pripravila:  Občinska uprava |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |